
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
SC2019-
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea Raportului final întocmit de Comisia de selecţie pentru ocupare unui post vacant din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție

Sectiunea a 2 - a 
Motivul emiterii proiectului de hotărâre

În conformitate cu prevederile art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie. Aceste propuneri se realizează pe baza raportului final întocmit de Comisia de selecție.
Având în vedere faptul că în urma procedurii de selecție declanșate prin HCL nr. 407/25.07.2019 și finalizate prin Raportul final nr. SC2019-27861/01.11.2019 al Comisiei de selecție rezultă un post vacant pentru funcția de membru al Consiliului de Administrație la Societatea de Transport Public Timișoara SA considerăm ca fiind necesară demararea unei noi selecții.
În cazul societăţilor la care statul sau o unitate administrativ-teritorială este acţionar unic, declanșarea procedurii de selecției intervine la data la care autoritatea publică tutelară emite actul administrativ în acest sens.
În concluzie, apreciem că este oportună iniţierea unui proiect de hotărâre privind aprobarea Raportului final întocmit de Comisia de selecţie pentru ocupare unui post vacant din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție.

